Lav et referat af nedenstående tekst:

Tekst:
Nordjyllands beredskab og Nordjyllands politi rykkede sent onsdag aften ud til en brand i det centrale Aalborg. På Færøgade i Øgadekvarteret ikke langt fra centrum var der meldinger om brand i et solcenter. Flere gader er i forbindelse med slukningsarbejdet afspærret for at holde mennesker væk fra branden. - Vi bliver kaldt ud til en kraftig brand i en fireetagers ejendom, og da vi ankommer, står der flammer ud af facaden og samtidig er der røgudvikling på bagsiden ud til gården, fortæller Jakob Schmidt, der er indsatsleder ved Nordjyllands Beredskab. Beboerne i lejlighederne umiddelbart over solcenteret blev evakueret som det første, mens Nordjyllands Beredskab efterfølgende begyndte at arbejde på at få slukket den voldsomme brand, der opstod i stueetagen i et ældre lejlighedskompleks med træadskillelser mellem etagerne. - Vi var heldige, at vi lå så tæt på. Det var en tyk, sort røg, der bliver trykket ud, så der var en meget varm ildebrand, og der stod tre til fire meter høje flammer ud ad vinduet, så det er en meget voldsom brand, der har været derinde, siger Jakob Schmidt. Meldingerne fra Nordjyllands Beredskab er, at de har indkaldt hjælp fra andre brandstationer for at kunne holde beredskabet kørende, mens store dele af mandskabet fra brandstationen i Aalborg slukker branden i Øgadekvarteret. - Branden er slukket, og vi er nu i gang med at gennemgå lejlighederne oven over solcenteret for røg, inden vi kigger solcenteret efter for skjulte lommer, siger Jakob Schmidt. Forventningen er, at beboerne i lejlighedskomplekset kan vende tilbage til deres lejligheder onsdag aften, og Nordjyllands Beredskab forventer at være helt færdige med slukningsarbejdet, inden onsdag midnat. Solcenteret er blevet totalskadet efter den voldsomme brand.

Referat:
Sent onsdag aften udbrød der brand i et solcenter i Øgadekvarteret i Aalborg.